Source: http://brahamamarket.sk/sk/obchodne-podmienky/spracovanie-osobnych-udajov
Timestamp: 2019-02-19 10:38:17+00:00
Document Index: 13617147

Matched Legal Cases: ['§ 19', 'súd ', '§ 13', '§ 13', '§ 13', '§ 29', 'čl. 15']

Spracovanie osobných údajov - BRAHAMA Market | Kanalizácia, Kúrenie, Čerpadlá, Sanita, Voda
Kanalizácia odvetrávacia PVC
Hadice a flexi pripojenia
Kotly a vykurovacia technika
Vykurovacie telesá - radiátory
Ventily redukčné, vyvažovacie a zmiešavacie
Upevňovacie a kotviace prvky
Poistné, vypúšťacie a odvzdušňovacie ventily
Ventily, kohúty, ostatné príslušenstvo
SANITA A ZRIAĎOVACIE PREDMETY
Sprchovacie kúty, vane
Sifóny, vpuste, sprchové žľaby, pilety
TESNENIE,LEPIDLA,TMELY
Montážne peny-príslušenstvo
Tesniace pásky,nite,konope
VENTILÁTORY A ŽIARIČE
Flexo rúry
Záhradný program a príslušenstvo
Záhradné ozdobné studne
Záhradné tvarovky a spojky
Záhradné závesné ozdobné studne
Záhradné prípojky + spojky
Spoločnosť TOMKAT, s.r.o. (ďalej ako “prevádzkovateľ” alebo „spoločnosť“) v súlade s Nariadením Európskeho Parlamentu a Rady (EÚ) č. 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a na základe § 19 ods. 1 zákona č. 18/2018 Z. z. poskytuje informácie týkajúce sa pravidiel spracúvania osobných údajov prostredníctvom portálu www.brahamamarket.sk („ďalej len portál“).
Vaše osobné údaje v súvislosti predajom tovaru (ďalej ako „tovar“) spracúva prevádzkovateľ, ktorým je spoločnosť:
Obchodné meno: TOMKAT, s.r.o.
Sídlo: Záhradná 33, 080 01 Prešov
IČO: 36 505 561
Registrácia: Obchodný register, Okresný súd Prešov, oddiel: Sro, vložka č.: 16206/P
Naša spoločnosť nemá ustanovenú zodpovednú osobu. Ochrana Vašich osobných údajov ako aj vy ste pre nás dôležití, preto v prípade akýchkoľvek otázok alebo nejasností týkajúcich sa ochrany Vašich osobných údajov sa môžete obrátiť na osobu: Tomáš Juhas, konateľ spoločnosti, prostredníctvom e-mailu: predajna@brahama.sk, telefonicky na čísle: 051/748 19 03 alebo poštou na adrese TOMKAT, s.r.o., so sídlom: Záhradná 33, 080 01 Prešov.‬‬‬‬‬‬‬‬‬‬‬‬‬
Vaše osobné údaje spracúvame v prípade, ak ste si u nás objednali tovar, alebo ste sa na našej webovej stránke zaregistrovali.
Pri poskytovaní našich služieb cez internetový portál získavame o vás nasledovné údaje:
Pri nákupe od vás požadujeme údaje potrebné na jeho vybavenie. Povinnými údajmi sú teda len tie, bez ktorých vám nákup nevieme zaslať a vašu objednávku vybaviť, ako vaše meno a priezvisko, e-mailová adresa, adresa na doručovanie, telefónne číslo, samotný predmet objednávky a v prípade fyzických osôb – podnikateľov IČO. Poskytnutie povinných údajov je zmluvnou požiadavkou a v prípade neposkytnutia týchto údajov nebudeme schopní zabezpečiť plnenie kúpnej zmluvy vyplývajúcej z Vašej objednávky.
V prípade, ak sa rozhodnete u nás vytvoriť užívateľské konto, spracúvame aj všetky údaje s tým súvisiace. Jedinými povinnými údajmi sú vaše meno a priezvisko, prihlasovacie heslo, adresa, e-mailová adresa, telefónne číslo, predmet objednávky a v prípade fyzických osôb – podnikateľov IČO a DIČ. Poskytnutie údajov je zmluvnou požiadavkou a v prípade neposkytnutia povinných údajov nebudeme schopný zabezpečiť vedenie vášho užívateľského konta.
Vaše kontaktné údaje ďalej používame v rámci vzájomnej komunikácie pri vybavovaní objednávok, a to na zaslanie našich oznámení súvisiacich s vybavovaním objednávok alebo keď chceme reagovať na vaše oslovenie, keď sa nás pýtate, čo sa deje s vašou objednávkou, chcete nám nahlásiť napr. novú doručovaciu adresu, prípadne nás požiadate o inú zmenu vašich údajov vo vašej objednávke alebo užívateľskom konte. Taktiež vaše kontaktné údaje ako aj údaje o vašich nákupoch spracúvame v prípade, že reklamujete dodaný tovar.
Informačný systém: Internetový predaj
Účel: Osobné údaje neregistrovaných zákazníkov, ktoré sú uvedené v objednávke sú spracúvané za účelom plnenia kúpnej zmluvy, to znamená vybavenie objednávky a zaslanie tovaru. Osobné údaje registrovaných zákazníkov, ktoré sú uvedené pri registrácii sú spracúvané za účelom registrácia a vedenie konta a v prípade objednávky za účelom plnenia kúpnej zmluvy, to znamená vybavenie objednávky a zaslanie tovaru.
Právny základ podľa GDPR: V prípade neregistrovaných zákazníkov je spracúvanie nevyhnutné na účely plnenia zmluvy, ktorej zmluvnou stranou je dotknutá osoba v zmysle článku 6 ods. 1 písm. b) GDPR (§ 13 ods. 1 písm. b) zákona č. 18/2018 Z. z. o ochrane osobných údajov).
Súčasne spracúvanie je nevyhnutné podľa osobitného predpisu v zmysle článku 6 ods. 1 písm. c) GDPR (§ 13 ods. 1 písm. c) zákona č. 18/2018 Z. z. o ochrane osobných údajov), najmä:
a) Zákon č. 40/1964 Zb. Občiansky zákonník
b) Zákon č. 431/2002 Z. z. o účtovníctve v znení neskorších predpisov
c) Zákon č. 222/2004 Z. z. o dani z pridanej hodnoty v znení neskorších predpisov
d) Zákon č. 595/2003 Z. z. o dani z príjmov
e) Zákon č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov
f) Zákon č. 102/2014 Z. z. o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho a o zmene a doplnení niektorých zákonov
V prípade registrovaných zákazníkov je spracúvanie nevyhnutné na účely plnenia zmluvy, ktorej zmluvnou stranou je dotknutá osoba v zmysle článku 6 ods. 1 písm. b) GDPR (§ 13 ods. 1 písm. b) zákona č. 18/2018 Z. z. o ochrane osobných údajov).
Doba uchovávania: Osobné údaje, ktoré súvisia s vašim užívateľským kontom uchovávame, kým máte konto zriadené, keďže sú nevyhnutné na to, aby sme vedeli pre vás konto prevádzkovať. Po zrušení užívateľského konta sú vaše osobné údaje vymazané.
Informačný systém: Evidencia prijatej a odoslanej pošty
Účel: Vedenie evidencia prijatej a odoslanej pošty
Právny základ podľa GDPR: plnenie našich zákonných povinností vyplývajúcich osobitných právnych predpisov najmä:
- Zákon č. 395/2002 Z.z. o archívoch a registratúrach a o doplnení niektorých zákonov
- Zákon č. 18/2018 Z.z. o ochrane osobných údajov
Vaše osobné údaje v tomto informačnom systéme spracúvame len za predpokladu, že ste s nami komunikovali prostredníctvom e-mailovej alebo poštovej komunikácie.
Informačný systém: Reklamácie
Účel: Evidencia reklamácii na účely ich uplatnenia a vybavenia reklamácie
Zákon č. 250/2007 Z.z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov a iné súvisiace všeobecne záväzné právne predpisy
Zákon č. 395/2002 Z.z. o archívoch a registratúrach v znení neskorších predpisov
V prípade neposkytnutia vašich osobných údajov nebude možné viesť reklamačné konanie.
Informačný systém: Účtovné doklady
Účel: Spracovanie a evidencia účtovných dokladov
Právny základ podľa GDPR: plnenie zmluvnej povinnosti, plnenie našich zákonných povinností vyplývajúcich osobitných právnych predpisov najmä:
Zákon č. 431/2002 Z. z. o účtovníctve v znení neskorších predpisov
Zákon č. 222/2004 Z. z. o dani z pridanej hodnoty v znení neskorších predpisov
Zákon č. 40/1964 Zb. Občiansky zákonník v znení neskorších predpisov
Zákon č. 152/1994 Z. z. o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov
Zákon č. 311/2001 Z. z. Zákonník práce v znení neskorších predpisov
V prípade neposkytnutia vašich osobných údajov nebude možné naplniť účel zmluvy medzi Vami ako dotknutou osobou a našou spoločnosťou.
Informačný systém: Súdne spory
Účel: Preukazovanie, uplatňovanie, obhajovanie alebo bránenie právnych nárokov v prípade súdnych sporov.
Právny základ podľa GDPR: oprávnený záujem prevádzkovateľa
Doba uchovávania: obdobie, počas ktorého je možné uplatňovať právne nároky zo zmluvných vzťahov
Vaše osobné údaje v tomto informačnom systéme spracúvame len za predpokladu, že naša spoločnosť bola s Vami účastníkom konania pred súdom.
Informačný systém: Uplatňovanie práv dotknutých osôb
Účel: Vybavovanie žiadostí v súvislosti s uplatňovaním práv dotknutých osôb.
Právny základ podľa GDPR: Spracúvanie je nevyhnutné podľa osobitného predpisu v zmysle článku 12 ods. 1 a nasl. GDPR (§ 29 ods. 1 a nasl. zákona č. 18/2018 Z. z. o ochrane osobných údajov).
V prípade neposkytnutia vašich osobných údajov nebude možné vašej žiadosti vyhovieť.
Účel: Podpora predaja tovaru, rozposielanie propagačných materiálov, organizovanie súťaží a zverejňovanie fotografií na sociálnych sieťach.
Právny základ podľa GDPR: oprávnený záujem prevádzkovateľa a zákazníkov
Doba uchovávania: spravidla 10 rokov, maximálne však do okamihu vyjadrenia nesúhlasu spracúvať osobné údaje na marketingové účely
V prípade neposkytnutia vašich osobných údajov nebude možné Vás informovať o ponúkanom tovare a zaradiť Vás do organizovaných súťaží.
Naša spoločnosť prevádzkuje marketing za účelom propagácie a podpory predaja produktov ako aj propagácie aktivít spoločnosti.
Osobné údaje sa sprístupňujú v celom rozsahu poskytovateľovi webhostingu, ktorým je spoločnosť: Websupport, s.r.o., so sídlom: Staré Grunty 12, 841 04 Bratislava, IČO: 36 421 928 na ktorom je umiestnená webová stránka www.brahamamarket.sk, z dôvodu zabezpečenia jej riadneho fungovania.
Osobné údaje sa sprístupňujú v celom rozsahu spoločnosti: MK - soft, s.r.o., so sídlom: Kvetná 1, 080 01 Prešov, IČO: 36 491 594, ktorá nám poskytuje účtovný softvér EKONOMICKÁ AGENDA SQL, softvér určený na spracovanie objednávok, účtovných dokladov a reklamácií.
Spoločnosti: DHL Parcel Slovensko spol. s r.o., so sídlom: Na pántoch 18, 831 06 Bratislava-Rača (a jej pobočkám) sú sprístupňované osobné údaje v rozsahu: meno, priezvisko, adresa za účelom doručenia Vašej objednávky.
Spoločnosti: PaletExpress, s.r.o., so sídlom: Moyzesova 7883/39, 960 01 Zvolen (a jej pobočkám) sú sprístupňované osobné údaje v rozsahu: meno, priezvisko, adresa za účelom doručenia Vašej objednávky.
Právo požadovať prístup k osobným údajom podľa čl. 15 Nariadenia GDPR Zákazník má právo požadovať od spoločnosti potvrdenie o tom, či sa spracúvajú jeho osobné údaje, ak to tomu tak je zákazník má právo získať prístup k týmto údajom (kópiu spracúvaných osobných údajov). Potvrdenie bude poskytnuté v písomnej podobe, a to buď poštou alebo elektronicky.
Zákazník má právo na to, aby zamestnanec spoločnosti bez zbytočného odkladu opravil nesprávne osobné údaje, ktoré sa ho týkajú, a aby doplnil neúplné osobné údaje.
Táto stránka používa technológiu cookies. Cookies sú malé textové súbory, ktoré do Vášho počítača alebo iných zariadení s prístupom na internet umiestňujú naše internetové stránky. Súbory cookies nám poskytujú informácie o tom, ako často navštevujete našu stránku, čo si na našej stránke prezeráte a tým nám dávajú priestor pracovať na jej neustálom skvalitňovaní. Súbory cookies nepredstavujú nebezpečenstvo. Súbory cookies sami o sebe neobsahujú žiadne osobné údaje, avšak pokiaľ nám osobné údaje poskytnete, tieto môžu byť prepojené na údaje uložené v rámci cookies. Prostredníctvom cookies nezhromažďujeme Vaše osobné údaje a informácie, ani ich neposkytujeme sprostredkovateľom osobných údajov resp. tretím stranám (ukladá sa iba jedinečný identifikátor, ktorý umožní opätovné načítanie profilu a predvoľby dotknutej osoby pri ďalšej návšteve). Prijímanie súborov cookies je možné odmietnuť úpravou nastavenia Vášho internetového prehliadača.
Vaše vyššie uvedené práva môžete uplatňovať na e-mailovej adrese: predajna@brahama.sk alebo poštou na adrese Prevádzkovateľa uvedenej v úvode tohto dokumentu.
Copyright © 2019 TOMKAT, s.r.o.